TOP ปลื้ม “ศักดิ์ไชยสิทธิ” คว้าใบรับรอง “รง.อุตสาหกรรมเชิงนิเวศ”
TOP ปลื้ม “ศักดิ์ไชยสิทธิ” ได้รับการรับรอง “โรงงานอุตสาหกรรมเชิงนิเวศ: Eco Factory”
TOP ปลื้ม “ศักดิ์ไชยสิทธิ” ได้รับการรับรอง “โรงงานอุตสาหกรรมเชิงนิเวศ: Eco Factory”
16 มิ.ย. 2565

บริษัท ศักดิ์ไชยสิทธิ จำกัด หรือ SAKC บริษัทในกลุ่มบริษัท ไทยออยล์ จำกัด (มหาชน) หรือ TOP ได้รับการรับรองจาก สภาอุตสาหกรรมแห่งประเทศไทยและการนิคมอุตสาหกรรมแห่งประเทศไทย ให้เป็น “โรงงานอุตสาหกรรมเชิงนิเวศ: Eco Factory” โดยมีอายุการรับรอง 3 ปี (ธันวาคม 2564 – ธันวาคม 2567) ซึ่งหนังสือรับรองนี้พิจารณามอบให้กับโรงงานอุตสาหกรรมที่ยึดมั่นในการประกอบกิจการที่เป็นมิตรต่อสิ่งแวดล้อมเพื่อการพัฒนาอย่างยั่งยืนทั้ง 5 มิติ ได้แก่ มิติกายภาพ เศรษฐกิจ สังคม สิ่งแวดล้อม และการบริหารจัดการ โดยมุ่งเน้นให้โรงงานมีระบบบริหารจัดการที่ดี มีความปลอดภัย มีการใช้ทรัพยากรและพลังงานอย่างคุ้มคุณค่า ก่อให้เกิดของเสียน้อยที่สุด